钦定古今图书集成/明伦汇编/氏族典/第371卷 > 《廖用贤尚友录》 > 严有𦬊
## 钦定古今图书集成/明伦汇编/氏族典/第371卷 > 《廖用贤尚友录》 > 严有𦬊

按《归安县志》：“有𦬊，字丰思，年十六，补博士弟子员。父
觉，令居巢，往省焉。崇祯乙亥，流寇破巢邑，父为贼所
害。有𦬊以身蔽父尸，号恸骂贼不已。贼磔之，肩臂俱
断，犹怒目而视，越三日始殓，面色如生。同时殉难死
者有三，孝子传一姓，易一姓，万失记其名，偕有𦬊为
三。”

《行次盐亭县题四韵，奉简严遂州、蓬州两使君咨议诸昆季　　　　　　　　》唐杜甫

马首见盐亭，高山拥县青。云溪花淡淡，春郭水泠泠。
全蜀多名士，严家聚德星。长歌意无极，好为老夫听。

《五代史·吴世家》：徐温客见信者如骆知祥、严可求。可
求善筹画，知祥长于财利，温尝以军事问可求，国用
问知祥，吴人谓之“严、骆。”

《浙江通志》：“严敕，馀杭人。幼失怙恃，师事两兄。调御武
顺，随仲兄游太学，天下士咸敬畏焉。一时有‘三严’”之
号。